A NETFLIX SOROZATA
Hogyan, mi, hol, miért?
Mi, hol, miért?
Hogyan, mi, hol, miért?
Mi, hol, miért?
Ada Twist, kis tudós
A válasszal ugyan nem lesz adós
Idelent, odaát
Bizton megtalálod a tudományt
Iggy Peck, az építész
És Rosie Revere, a mérnök
Sok feladat, vesd be magadat!
Legyen az rejtély, talány, Rejtvény, küldetés
Várnak rád a csodák És a hipotézistesztelés!
Tudomány, és kész!
Ada Twist, kis tudós
A válasszal ugyan nem lesz adós
Ahová kell ész is Ott gyártja a hipotézist
És mindent sejtve rád kacsint Mert ő a kis tudós, Ada Twist!
Családi recept.
- Szia, anya! - Jó reggelt, édes! Jó a palacsinta?
Kérhetem tökéletesen kerekre?
Meglátjuk!
Pfuj!
Miért csókolóznak?
- Ez az! - Anyát kérdezd! Mennem kell dolgozni.
Kíváncsi vagyok az esti terveidre, kicsim!
- Biztos jó lesz. - Az esti terveimre?
Ada, Arthur, müzlit és tojást kérek!
- Hozom a tojást! - Hozom a müzlit!
Hisz ez szív alakú cukorkás gabonapehely!
Szívecskés szeme van a tojásoknak!
A cica bazsarózsát hozott, a kedvencem! Köszi, Mooshu!
Szívecske-szem? Szív alakú cukor?
Bazsarózsa! Jaj, ne! Elfelejtettem az évfordulónkat!
Anyu, a palacsinta!
Hát ez nem tökéletes kör.
Anyu, tudod, mit csináltál?
Rumlit?
Egyszarvút! Ezt nevezik szerencsés véletlennek.
Amikor véletlenül jobban sül el a dolog, mint tervezted.
Ez kedves! De az évfordulót elfelejteni nem szerencsés.
A szeretet kimutatását célozza, én meg elfelejtettem!
Nem tudok semmit betervezni, határidős projektem van!
Ne aggódj! Segítünk valahogyan!
Mit gondoltok?
Azt, hogy imádom ezt az egyszarvú alakú palacsintát!
És a szüleim évfordulójáról?
Ja persze! Arról semmit.
Dettó. Segítünk bármiben, Ada, de nem élnek együtt a szüleim.
- Ez nem a szakterületem. - Tudjátok, mi kell? Ötletbörze!
Ötletbörze
Hozzál minden ötletet Bátran, rossz már nem lehet!
Ötletbörze
Barátokkal Együtt kutasd: mit, miért és hogyan!
Ötletbörze!
A képzeletünk ontja Leleményeit fürgén
A nagy ötletbörzén! Ötletbörze
Van egy ötletem! Mindent vörösre festhetnénk.
A szerelem színe!
Igen, persze. De a Mars színe is. Apu imádja a Marsot!
De akkor minden örökre vörös marad! A bútorok,
anyu, apu, Arthur és én is.
Jó feketének lenni.
Van egy ötletem!
Anyukád sárkányháton repülhetne apud könyvesboltjához
egy szép hárfával az ölében, és szerelmes dalt énekelhetne!
Apu mindenféle hangszert kedvel,
de honnan szerzünk azonnali sárkányt és hárfát?
Jó meglátás!
És ha csokiházat építenénk apukádnak?
Igazi csokicsoda lenne! Azta!
Ez az!
Igen? Csokiházat építünk?
Nem! Ahhoz túl sok idő és túl sok csoki kellene.
- Lehet túl sok a csokiból? - Nem!
Úgy értettem,
hogy apu mindig meglepi csokitortát süt a különleges alkalmakra.
Most mi sütjük meg!
- De jó! - Remek ötlet!
Nagyon jó ötlet a meglepi csokitorta.
Egy gond van vele. Régi családi recept, csak apu ismeri.
Senki sem írta le.
- Igen? - Szép próbálkozás!
Majd kitaláljuk a receptet a laborban!
A sütés tudomány.
Anyu szerint a főzés művészet, a sütés tudomány.
Szakács, ő már csak tudja.
Jó, míg ti hárman kiötlitek a receptet,
szerzek tartalék meglepit a biztonság kedvéért.
Ne aggódj, anyu! Megoldjuk!
Mi lenne velem a kis tudósom nélkül?
Nem volna évfordulós ajándékod, és az nem jó.
Belépés a laborba!
Ha apuval sütünk,
a meglepi csokitortának édesnek, puhának és magasnak kell lennie.
A cukor és a csoki teszi édessé. A puhasághoz…
Párna kell!
Nem, vaj.
A magassághoz…
Építőkockák!
Szódabikarbóna.
- Az is megteszi. - Jobb ízt ad.
A tetejére tortadíszt szórunk.
A tojástól és a liszttől áll össze.
Találtam egy ajándékot!
Jaj, anyu!
Nyakkendő?
- Szerintem van ilyenje. - Szerintem ez az övé.
Keresek mást, ha már haladtam a munkával.
Sikerülnie kell!
Kész van!
Tortarony!
Apu tortája sosem volt ekkora!
Le ne ejtsd!
Jaj, inog! Rá sem bírok nézni!
Lássuk, megsült-e!
- Fedezékbe! - Vigyázz!
Atya-gatya, lesütiztek!
Át kell gondolnunk a receptet!
Ha a szódabikarbónától lesz magas a torta, talán túlzásba vittük.
Becslésem szerint pontosan…
sokkal kevesebbre van szükségünk.
Jól néz ki!
Nagyon is!
Tökéletes!
Nem tökéletes.
Összeesett! Mint a reményeink és az álmaink.
És ha apu meglévő nyakkendője anyu egyetlen ötlete,
akkor adjuk fel!
Segítettem volna anyunak kimutatni a szeretetét apunak, de nem sikerült.
Nem tudjuk helyrehozni.
Ada Twist, nem sokat tudok az évfordulókról,
de mindketten tudjuk, hogy nem szabad feladni!
Igen! Tovább kell próbálkoznunk!
Igazad van! Tudósok vagyunk, nem adjuk fel!
Túl fontos ahhoz.
Bár tudnánk, mit rontottunk el!
Hoppá! Bocsika!
Rosie, amit most csináltál… Tudom, mit tegyünk!
Nézzétek!
Én is ezt csináltam. Ez jó?
Igen, a kémiai reakciót szemlélteti. Ezt nézzétek!
- Most nem csordult túl. - Pontosan.
Elfelejtettem apu másik mondását.
„Kétszer mérj, egyszer süss!”
A sütés tudomány, igaz?
A tökéletes sütihez a megfelelő kémiai reakcióra van szükség.
A hozzávalók stimmelnek, a mennyiségük nem.
Próbáljuk meg újra! Gyorsan, apu nemsokára hazajön!
Jó, minden benne van.
A szeretet is.
Apu szerint attól még édesebb.
Remélem, beválik!
- Mint egy igazi torta! - Magas, de nem túlságosan.
Puha, de nem esik össze!
- Nyami! - Finom!
Csokis és édes.
Juhé!
Hallgassátok!
Mért ropogós?
Tortadísz? Apu meglepi csokitortájában nincs tortadísz!
A tetejére kéne szórni! Ez katasztrófa!
A tortadísz soha nem katasztrófa!
De ez nem apu tortája! Nem tökéletes. Újat kell sütnünk!
Nem lehet! Apu mindjárt jön. Hátha talált anyu egy jó meglepit!
Na, mit szóltok? Ráfestettem a Tejutat.
Az Orion öve, Nagy Göncöl, Sarkcsillag.
Igazatok van. Olyan, mint egy csillagrobbanás.
Maga az őskáosz. Mi a helyzet a tortával?
Véletlenül a tésztába ment a tortadísz, ez nem apu meglepi csokitortája.
Nem, ez a te meglepi tortád. Tortát és meglepit is készítettél.
Szerencsés véletlennek hangzik.
- Imádom az ilyesmit! - Aha, mint az egyszarvú palacsinta!
- Tegyük az asztalra! - Rendben.
Segítünk!
Utána haza kell mennünk! Minden oké lesz, Ada!
Köszi, srácok!
Nahát, mit látok?
Foglaljon helyet, Apa úr!
Mármint Twist úr!
Boldog évfordulót!
A ház ma esti ajánlata… Dobpergést kérek!
Apu meglepi csokitortája!
Tényleg? De hisz nincs leírva a recept!
Ez nem a meglepi csokitortám.
Tudtam.
Jobb annál!
- Tényleg? - Igen! Tortadísz a tésztában? Zseniális!
A lányod szokás szerint kitett magáért.
Szerencsés véletlen extra hozzávalóval:
szeretettel.
Érzem az ízén!
A legfinomabb évfordulós ajándék, amit valaha kaptam. Köszönöm!
Engedélyezem a csókot. De csak most!
Hűha! Egy csillagrobbanás!
Hát, eredetileg…
Mindegy. Az. Fején találtad a szöget!
Ötletem támadt! Találkozzunk egy újabb tudóssal! Rajta!
Helló! Lasheeda Perry vagyok, cukrász.
Ma arról lesz szó,
milyen tudományos szerepet lát el a szódabikarbóna a pékáruknál,
különösen a sütiknél.
Nyami!
Cukrászként az az első gondolatunk, hogy
„ha ezt a hozzávalót azzal együtt használom,
milyen reakciót kapok?”
Ma megmutatom, mit tesz a szódabikarbóna a pékáruval.
- Süssünk a csokis kekszet? - Vágjunk bele!
A szódabikarbónát sok-sok éve használják, mert megkeleszti a tésztát.
A kelesztés révén a tészta nagyra dagad.
Szupi!
Kísérleteztem a receptekkel: néha kevés szódabikarbónát,
máskor sokat használtam. Teljesen más eredményt kaptam.
Ez az időzítőnk!
Ezen az oldalon látod a szódabikarbónával készült csokis kekszeket,
ezen pedig a szódabikarbóna-menteseket.
A legszembetűnőbb különbség a színük.
Ezek szép aranybarnák.
Ennek viszont elég halvány a közepe.
Másként terült szét a tészta.
A szódabikarbónás keksznek jó vastag a széle
és sokkal egyenletesebb, míg ezé érdesebb,
összevissza kiállnak a tésztadarabok.
Most jön a java!
A cukrászmesterségben az a legjobb, hogy kóstolhatok!
Nagyon finom!
Érdekesség!
A szódabikarbónát nem csak pékárukhoz, például sütikhez használják,
hanem tűzoltó készülékekhez is.
Hát nem szuper? A tudomány a legjobb!
Kerti parti.
Rosie hetedik szabálya: háromszor csengess, szerencsét hoz!
Szia, Iggy!
Sziasztok!
Induljon a kerti parti!
Jut eszembe…
- Imádom a kertet és a partit! - Nem hiszem…
Olyan jó, hogy a délutánt a gyönyörű…
- Jaj! - Édes cukkinim!
Ezt akartam elmondani!
Kerti partira hívtalak titeket, de nézzétek!
Értem.
Szomorkodnak?
- Vagy álmosak? - Hát most nem egészségesek.
Apu gondozta őket, de elköltözött, már nem csinálja.
Nevetniük kéne! Anyu szerint a nevetés a legjobb orvosság.
Melyik a legfélelmetesebb növény?
Hát a para-dicsom!
Jó volt, Rosie!
Tényleg? Egy levél sem rezdült. Hálátlan közönség!
- Sziasztok! Ki éhes? - Kaszinótojás!
Nyami! Köszönöm!
Mit terveztek mára? Halljam a sok mókát!
Kerti partit szerettünk volna, de…
Ne is mondd! Nem nagyon áraszt partihangulatot a kert.
Nem igazán.
De a kaszinótojásra mindent feltennék!
Mint a kaszinóban.
Örülök, hogy ízlik! Rajta lesz a kávéház étlapján.
Ettől a rozmaringtól még finomabb lenne,
de nem vagyok jó kertész.
Mert konyhaésznek tetszik lenni.
Jaj, Rosie! Aki kertész, ért a növényekhez.
- Így már értem. - Bár jobban kertészkednék!
De a kávézó üzemeltetése és a szülői munkaközösség mellett
nincs időm rá.
Bár gombnyomásra gondoskodhatnék a növényeimről!
Kész a quiche! Rohanok is!
Anyu tényleg nem kertész, de szereti a kertet.
- Bár kiszépíthetnénk! - Iggy, tudósok vagyunk.
És a barátaid. Segítünk!
Itt vagyunk!
Tényleg? Köszi! Mit tegyünk?
Először vizsgáljuk meg közelebbről a kertet!
Megfigyelésem szerint a levelek lankadtak, sárgásak.
Ezek még lankadtabbak, még sárgásabbak!
Az árnyékban lankadtabbak a növények, mint a napon. Lenyűgöző!
Bocs! Tüsszögök a száraz földtől.
Jó megfigyelés, Iggy!
Száraz a talaj: nem locsolták a növényeket.
Megvan a hipotézis!
Imádom a hipótetézist!
Hipótesztézist?
Miért olyan nehéz szó?
Segítek!
Van egy hipotézisem Van egy hipotézisem
- Ez a - Megfigyelés
- Ez a - Magyarázat?
Helyes vagy Sem, találjuk meg a választ!
Lehet helytelen De az győzelem
Ha megfejtjük elméletem
Ez okos felvetés De a teszthez nem kevés?
Nem, hiszen ez a hipotézis
Van egy hipotézisem Van egy hipotézisem
Helyes-e? Derítsük ki!
Hajrá!
A hipotézis szerint a növényeknek napfényre és vízre van szükségük.
Teszteljük! Belépés a laborba!
Az alany készen áll.
Napfényt, Rosie! Ha tudományos pontosságra törekszünk,
a napfényhez hasonló fényt adó növénytermesztő lámpát!
Kevésbé sárgás!
Zöldesebb.
- Mármint zöldebb. - A napfény miatt?
Micsoda hatalmam van!
Bebizonyítottuk a hipotézis első elemét. Nap kell nekik!
Ada, a nap nagyon nehéz!
Vajon milyen nehéz maga a Nap?
Ada!
Igen, leteheted a lámpát, Rosie!
Jöjjön a második teszt!
Iggy, kérem az esőt!
Tudományosan szólva, egy vödör…
Jaj!
…vizet.
Hoppá! Bocs!
Semmi baj. Imádom az esőt! És pocsolyát! Ez az!
Már nem lankadtak.
Bizonyítottuk a hipotézis második elemét:
víz is kell nekik.
Alkalmazzuk az eredményeinket a kertben!
Áttesszük a napernyőt, hogy több fény jusson,
és meglocsoljuk őket!
Szép leszállás!
Bevált! Hajrá, napfény!
Már csak egy kis víz kell nekik.
Hé, nem tüsszögök! Már nem száraz a talaj.
Gyerünk, kis növénykék! Menni fog!
Adtunk napfényt és vizet, miért lankadtak még?
- Mi hiányzik? - Még több vicc! Tudok egyet.
Melyik a legaranyosabb növény?
A cukkini!
Értitek? Cuki-ni?
Ez is jó!
A növények szerint nem. Majd faragok a vicceken.
Növényszakértő kell ide! Bár ismernénk egyet!
- Várj! Én ismerek! - Tényleg?
Szia, apu!
Iggster! Mizu, haver?
Nézzenek oda, együtt van a három muskétás!
Üdv, Peck bácsi!
Anya kertjét hoznánk helyre, és te vagy a legjobb kertész.
A fény és a víz megvan, de így is betegek. Segíts!
Jó, nyugi! Segítek. A növénytánc is megvolt?
A növénytánc?
Az Elmo-féle hülyéskedés.
Ez az!
- Nem működött. - Tudom.
Csak a lazaság kedvéért. Nagyon komolynak tűntetek.
Komposztra van szükség.
Komp… Micsodára?
Komposztra. Azaz növényvitaminra. Vitamint szedtek, hogy erősek maradjatok.
- Aha. - Igen!
A növényeknek is kell vitamin, a talajból.
A komposzt megőrzi az egészségük.
- Csúcs! - Aha!
Ti is csinálhattok.
Természetes tápanyagban gazdag dolgok kellenek hozzá. Mondjam még?
- Légyszi! - Igen!
Mindenképp!
Remek! A természetes összetevőket
ragacsos sárra emlékeztető masszává keveritek,
és kész a komposzt!
Már csak a talajra kell szórnotok!
- Köszönjük! - Csúcs!
Bármikor, gyerekek!
Köszi, apa!
A komposzt nyálkás, undorító.
Imádom!
Vitaminosztás, növények!
Jé. sikerült!
Király-sirály!
Sirály? Hol?
Nyugi! Nincs sirály.
- Király a kert! - Mert egészséges.
Anyunak most már mindig szép lesz a kertje.
- Csak locsolnia és táplálnia kell! - Több teendő?
Rendszeresen locsolás és táplálás kell, mint egy embernek.
Vágom. Nekem is rendszeres locsolás és táplálás kell!
Fejben jobban hangzott.
Anyunak nincs ideje rá. Emlékszel, mit mondott?
Igen. Most, hogy tudjuk, hogyan tartsuk egészségesen,
találjunk egy egyszerű módszert neki!
Ötletbörzére fel!
És ha új növényt hoznánk létre, amelynek sem tápanyag, sem víz, sem fény nem kell?
Semmi dolga nem lenne.
És ha véletlenül zombinövényt kapunk?
Én imádnám, Iggy anyukája nem feltétlenül.
Iggy anyukájának fia, azaz én sem!
Van kevésbé zombis ötletetek?
Van! Gondozhatnák kerti törpék a növényeket!
Mondjuk ők sokat esznek.
Anyu eleget főz a kávézónak és nekem, az kéne még, hogy törpékre is főzzön!
Valami nagyon egyszerű kell!
Egy varázsige?
Egy gomb?
Iggy anyukája azt mondta, bár gombnyomásra gondozhatná a kertet!
Építhetnénk valamit, ami locsolja a növényeket és komposztot szór
egyetlen gombnyomásra!
Kész is van!
Fikusz-tikus terv, Iggy! Megépítem!
És kész!
Nahát, mi ez az izé-mizé?
Ez itt a Kertészmata!
Locsolja és trágyázza a növényeid. Egyetlen gombnyomásra bekapcsol.
Na, erre van időm!
Nektek hála végre kertész vagyok, szép kerttel hozzá!
Fantasztikus!
A legjobb kerti parti, amin valaha voltam!
Ez a legjobb eperturmix, amit valaha ittam!
A szép, egészséges kertemből szedett, friss eperből!
Egy új desszertmenün dolgozom. Legyen epres omlós torta?
- Igen! - Nyami!
- Hali! - Apa!
Elhoztam a vázlatfüzeted. Mindig ottfelejti.
Ne is mondd! Igyál egy turmixot, és gyönyörködj!
Szép! Nekem kéne kertészeti tippet kérnem tőletek!
Az enyém a legjobb! Nevettesd meg a növényeket!
Mi kerül a jeti lábára, ha átgázol a kerten?
Retek? Mint a piszok.
Jó tipp!
Gaz-pacho!
Pürésre taposott zöldség és gyom az aznapi leveshez!
Ötletem támadt! Találkozzunk egy újabb tudóssal! Rajta!
Szia! Rory Anderson vagyok, robotikai mérnök.
Megmutatom, hogyan gondozom a kertem a mezőgazdasági robottal.
Ez itt a FarmBot.
A FarmBot magot vet,
locsol, fényképet készít,
és gyomlál,
így gondozza a kertet, termeszt növényeket,
hogy friss zöldség nőhessen az udvarban.
Az egyik FarmBot segítségével a NASA
azt vizsgálja, hogyan állíthatunk elő élelmiszert az űrben.
Azért, hogy űrhajósokat küldhessenek a Marsra,
akik helyben termelik az élelmet a túléléshez,
anélkül, hogy ez sok időt venne el.
Itt található a FarmBot agya.
Kis számítógép, amely az izmok, azaz a motorok mozgását vezérli,
hogy a gép a kert megfelelő pontján végezze el a feladatát.
Telefonnal adhatod meg, hová menjen, mennyit locsoljon.
Beütemezheted, és elfelejtheted. Ha érett a paradicsom,
a FarmBot üzen: „Kész a paradicsom.
- Jöhet a saláta!” - Nyami!
- Érdekesség! - Érdekesség!
A magok nagyon kényesek a hőmérsékletre.
A spenótmagok csak akkor indulnak növekedésnek,
ha a talaj 15-20 °C hőmérsékletű.
Hát nem szuper? A tudomány a legjobb!
A feliratot fordította: Poór Anikó